text: Blinde bag rattet
  18 august 2012 kl. 14.24
  Normalt er det noget, de må nøjes med at drømme om, men lørdag fik 25 blinde i Fredericia lov til at sætte sig bag rattet og køre bil.
  De 25 blinde og svagtseende fra Fuglsangcentret i Fredericia havde taget i mod udfordringen om at få mulighed for at køre bil.
  Nogle har haft kørekort, før de mistede synet. Andre som Jeanet Høst har aldrig haft et, men lørdag sad hun alligevel bag rattet i en minibus. 
  Kørslen kunne dog kun lade sig gøre på grund af en tæt dialog mellem den blinde og en kørelærer.
  
  Bilkørsel er populært
  Det er anden gang inden for de seneste par år, at Fuglsangscentret arrangere kørsel for blinde, og det er en af de mest populære arrangementer blandt de blinde og svagtseende.
  